stanford-oval/wikipedia huggingface dataset:
Rakenteinen dokumentointi
Rakenteisen dokumentoinnin käytännöt > Esimerkki rakenteisesta dokumentoinnista

Alla on esimerkkinä Kalevalan ensimmäisen runon kaksi ensimmäistä säkeistöä rakenteisen dokumentoinnin periaatteella esitettynä. (Käytetyt elementit eivät ole käytössä edellä mainituissa merkintäkielissä, vaan ne on luotu esimerkkiä varten.)
<span><runo></span>
<br/>
<br/>
<span><otsikko>Ensimmäinen runo</otsikko></span>
<br/>
<br/>
<säkeistö>
<br/>
<säe>Mieleni minun tekevi, aivoni ajattelevi</säe>
<br/>
<säe>lähteäni laulamahan, saa'ani sanelemahan,</säe>
<br/>
<säe>sukuvirttä suoltamahan, lajivirttä laulamahan.</säe>
<br/>
<säe>Sanat suussani sulavat, puhe'et putoelevat,</säe>
<br/>
<säe>kielelleni kerkiävät, hampahilleni hajoovat.</säe>
<br/>  
</säkeistö>
<br/>
<säkeistö>
<br/>
<säe>Veli kulta, veikkoseni, kaunis kasvinkumppalini!</säe>
<br/>
<säe>Lähe nyt kanssa laulamahan, saa kera sanelemahan</säe>
<br/>
<säe>yhtehen yhyttyämme, kahta'alta käytyämme!</säe>
<br/>
<säe>Harvoin yhtehen yhymme, saamme toinen toisihimme</säe>
 <br/>
<säe>näillä raukoilla rajoilla, poloisilla Pohjan mailla.</säe>
<br/>
</säkeistö>
<br/>
</runo>
Rakenteisen dokumentoinnin edut ja haitat

Rakenteisen dokumentoinnin etuja ovat sen uudelleenkäytettävyys ja erilaiset julkaisumahdollisuudet. Joustavuutensa ja muokattavuutensa ansiosta myös rakenteisten dokumenttien päivittäminen on helppoa. Lisäksi se voi vähentää käännöskustannuksia, sillä käännettäväksi voidaan lähettää kokonaisen tekstin sijaan yksittäisiä moduuleja, jossain tapauksissa jopa yksittäisiä elementtejä. Rakenteinen dokumentointi helpottaa myös tiedonsiirtoa eri tietojärjestelmien välillä, sillä SGML- ja XML-kieliin pohjautuvat merkintäkielet eivät ole ohjelmisto- tai järjestelmäsidonnaisia.
Toisaalta rakenteisen dokumentoinnin käyttöönotto on työläs prosessi, sillä jo olemassa olevan materiaalin muuttaminen rakenteisiksi dokumenteiksi vaati paljon manuaalista työtä. Lisäksi se saattaa joissakin tapauksissa aiheuttaa koulutus- ja/tai ylläpitokustannuksia.
Rakenteinen dokumentointi Suomessa

Rakenteinen dokumentointi on yleinen käytäntö myös Suomessa, ja esimerkiksi teknisen viestinnän alalla SGML- ja XML-kielien käyttö on niin tavallista, että näiden osaamista voidaan jo pitää osana teknisen viestijän perustaitoja. Ensimmäistä kertaa rakenteinen dokumentointi sai Suomessa laajempaa huomiota Eduskunnan kirjaston järjestämässä SGML-seminaarissa joulukuussa 1994.
Rakenteista dokumentointia Suomessa on edistänyt myös Opetusministeriön rahoittama RAJU -projekti ("Rakenteinen Julkaiseminen yliopistoissa"). Projekti toteutettiin Vaasan yliopiston, Jyväskylän yliopiston ja Teknillisen korkeakoulun yhteistyönä. Jyväskylän yliopistossa projekti oli osa yliopiston laajempaa DigiPub-tutkimusprojektia.
Thomas Lundin

Thomas Lundin
Thomas Lundin on suomalainen radio- ja tv-juontaja, laulaja ja näyttelijä. 
Lundin on näytellyt musikaalissa "Play me", jota esitettiin Ruotsalaisessa teatterissa.
Aiheesta muualla

Kotisivu[vanhentunut linkki]
Kuvia tai muita tiedostoja aiheesta Thomas Lundin Wikimedia Commonsissa
Rose Tyler

Rose Tyler on kuvitteellinen hahmo BBC:n tuottamassa Doctor Who -televisiosarjassa. Hahmoa esittää brittiläinen Billie Piper. Rose esiteltiin suurelle yleisölle sarjan elvyttämisen yhteydessä vuonna 2005 ja hänestä tuli Tohtorin (engl. The Doctor) ensimmäinen matkakumppani sitten vuoden 1989, jolloin sarjan viimeisin jakso ilmestyi.
Hahmon luojan Russell T Daviesin mukaan hahmon oli tarkoitus toimia helposti lähestyttävänä välikätenä sarjan katsojien sekä Tohtorin seikkailujen välillä ja esitellä sarjan mytologiaa uusille katsojille. Rose matkusti ympäri universumia sekä tohtorin yhdeksännen (Christopher Eccleston) että kymmenennen (David Tennant) inkarnaation kanssa. Rose nähtiin uudelleen elvytetyn sarjan ensimmäisellä (2005) ja toisella (2006) tuotantokaudella sekä myöhemmin kolmessa neljännen tuotantokauden (2008) jaksossa. Billie Piperin näyttelemäni Rose Tyler palasi ruutuun myös myöhemmin sarjan 50-vuotis erityisjaksossa vuonna 2013, mutta on jäänyt katsojan arvailtavaksi esittikö hän jaksossa Rose Tyleria vai ei.
Sarjassa Rose esitellään 19-vuotiaana työväenluokkaan kuuluvana myyjänä Lontoosta. Sarjan ensimmäisellä tuotankokaudella esitellään myös hänen äitinsä Jackie Tyler (Camille Coduri) sekä poikaystävä Mickey Smith (Noel Clarke). Kriitikoiden mielestä Rosen hahmo oli kehittyneempi, itsenäisempi ja tasa-arvoisempi Tohtorin aikaisempiin kumppaneihin verrattuna ja hänen esiintymistään sarjan kahdella ensimmäisellä tuotankokaudella ylistetiin. Hahmon paluu sarjaan vuonna 2008 sai kuitenkin ristiriitaisemman vastaanoton.
Aiheesta muualla

Rose Tyler Doctor Who Wikissä
Rosalind Ayres

| Rosalind Ayres> Henkilötiedot |
| --- | --- |
Syntynyt: 7. joulukuuta 1946 (ikä 77) Birmingham, Englanti
Kansalaisuus:  Yhdistynyt kuningaskunta
Ammatti:  näyttelijä
Aiheesta muualla
IMDb 
Rosalind Ayres (s. 7. joulukuuta 1946 Birmingham, Englanti) on englantilainen näyttelijä. Hänen on ollut muuna muassa Titanicissa, jossa hän näytteli Lady Lucile Duff-Gordonia. Hän on ollut naimisissa näyttelijä Martin Jarvisin kanssa vuodesta 1974 ja heillä on kaksi lasta.
Filmografiaa

Christmas in the Clouds, (2001), Mabel
Ihminen ihmiselle (Beautiful People, 1999), Nora Thornton
Frankensteinin isä (Gods and Monsters, 1998), Elsa Lanchester
Titanic, (1997), Lady Duff Gordon
A Face to Die For, (1996), Mrs Travers
Urhea Musta (tunnetaan myös nimellä Uljas musta, Black Beauty, (1994)
New World, (1986), Dorothy Bradford
Weather in the Streets (The Weather in the Streets, 1983), Etty
Lasikenkä ja ruusu (The Slipper and the Rose, 1976), Isobella
Stardust, (1974), Jeanette
Lähde:
Aiheesta muualla

Rosalind Ayres Internet Movie Databasessa. (englanniksi)
Rosalind Ayres L.A. Theatre Works. Viitattu 1.9.2023. (englanniksi)
Rosalinda Serfaty

Rosalinda Serfaty (s. 24. huhtikuuta 1969 Buenos Aires) on argentiinalainen näyttelijä, joka asuu nykyisin Venezuelassa. Serfatyllä on ollut monia televisiorooleja vuodesta 1989 lähtien.
Serfatyllä on kaksi tytärtä.
Filmografia

La Revancha - Isamar (1989)
Mundo de fieras - Jocelyn Palacios de Santori Bustamante (1991)
Peligrosa - Elisa (1994)
Luz Maria - Angelina Mendoza y Rivero de Gonsálves (1998)
Amantes de Luna Llena - Valentina Linares (2000)
La niña de mis ojos - Camila Olivares Sucre (2001)
La invasora - Alicia Fuentes Manso (2003)
Sabor a ti - Andreína Obregón (2004)
Con toda el alma - Ana Cecilia (2005)
Aiheesta muualla

Rosalinda Serfaty Internet Movie Databasessa. (englanniksi)
Thomas Luckmann

Thomas Luckmann (14. lokakuuta 1927 Jesenice, Slovenia, Serbien, kroaattien ja sloveenien kuningaskunta – 10. toukokuuta 2016) toimi sosiologian professorina Konstanzin yliopistossa Saksassa. Vuodesta 1994 hän oli professori emeritus. Hänet tunnetaan teoksista Todellisuuden sosiaalinen rakentuminen (1966, yhdessä Peter L. Bergerin kanssa) ja Structures of the Life-World (1982, yhdessä Alfred Schützin kanssa).
Luckmann opiskeli filosofiaa ja sosiologiaa Innsbruckin ja Wienin yliopistoissa. Hän väitteli sosiologiasta New School for Social Researchissä. Vuodesta 1970 vuoteen 1994 hän työskenteli professorina Konstanzin yliopistossa Saksassa. Luckmann tutki tiedonsosiologiaa, uskontososiologiaa, viestinnän sosiologiaa ja tieteenfilosofiaa.
Teoksia englanniksi

The Social Construction of Reality. A Treatise in the Sociology of Knowledge (1966, yhdessä Peter L. Bergerin kanssa)
The invisible religion: The problem of religion in modern society.  (Das Problem der Religion in der modernen Gesellschaft, 1963)  New York:  Macmillan, 1967.
The Sociology of Languages (1975)
Structures of the Life-World (1982, yhdessä Alfred Schützin kanssa)
Life-World and Social Realities (1983)
Thomas Logan

| Thomas Logan |
| --- | --- |
 Thomas Logan
Luoja(t):  Bill Jemas   Paul Jenkins   Joe Quesada (tarina)   Andy Kubert (piirrokset)
Kustantamo:  Marvel
Ensiesiintyminen:  Origin #1 (2001)
Henkilötiedot
Oikea nimi:  Thomas Logan
Status:  kuollut
Voimat:  Ei supervoimia
Suhteet
Sukulaiset:  Dog Logan (poika) Wolverine (Mahdollisesti poika. Tätä todistaa muun muassa samankaltainen ulkonäkö)
Thomas Logan on Bill Jemasin, Joe Quesadan ja Paul Jenkinsin luoma kuvitteellinen hahmo Marvelin sarjakuvissa. Hän esiintyi Origin-sarjassa, joka kertoi Wolverinen nuoruudesta, ja jota julkaistiin marraskuusta 2001 heinäkuuhun 2002.
Historia

Thomas Logan asui Albertassa, Kanadassa 1800-luvun lopulla. Hän oli töissä Howlettin tilalla ja hänellä oli poika, Dog Logan. On myös useita viitteitä siitä, että hän olisi ollut James Howlettin, eli Wolverinen, isä. Tähän viittaavat muun muassa täsmälleen samanlainen ulkonäkö ja käytös. Lisäksi James alkaa myöhemmin käyttämään Logan nimeä.
Thomas oli alkoholisti ja huono isä, joka hakkasi omaa poikaansa ja sai tämänkin juomaan alkoholijuomia. Hänellä oli myös luonteeltaan kiivas. Hänet loppujen lopuksi karkotettiin Howlettin tilalta hänen poikansa tapettua Jamesin koiran ja ahdisteltua tilalla työskennellyttä Rosea.
Thomas raivostui ja palasi myöhemmin aseistettuna poikansa kanssa ja tappoi entisen työnantajansa, John Howlettin. Samalla James astui huoneeseen nähden isänsä kuolevan. Hän juoksi isänsä ruumiin luokse itkien ja Thomas käski Dogin ampua James kuoliaaksi James ehti kuitenkin raapaista tätä juuri kasvaneilla luukynsillään naamaan, minkä jälkeen hän iski Thomasia tappavasti rintaan.
The Heart of Wetona

| The Heart of Wetona |
| --- | --- |
 Elokuvan mainos
Ohjaaja:  Sidney Franklin
Käsikirjoittaja:  Mary Murillo
Perustuu:  George Scarboroughin tarinaan ja näytelmään
Tuottaja:  Joseph M. Schenck
Pääosat:  Norma Talmadge Thomas Meighan
Valmistustiedot
Valmistusmaa:   Yhdysvallat
Tuotantoyhtiö:  Norma Talmadge Film Corporation
Ensi-ilta:   22. joulukuuta 1918 Syracuse, New York 5. tammikuuta 1919 maanlaajuinen
Kesto:  72 minuuttia
Alkuperäiskieli:  mykkä (välitekstit englanniksi)
Aiheesta muualla
IMDb 
AllMovie
Infobox OKNimi-testi OK: 
The Heart of Wetona on vuonna 1918 ensi-iltansa saanut Sidney Franklinin ohjaama yhdysvaltalainen mykkä western-tyylinen melodraama, jonka pääosissa ovat Norma Talmadge ja Thomas Meighan.
The Heart of Wetona perustuu George Scarboroughin tarinaan ja samannimiseen Broadway-näytelmään (1916), jonka pohjalta Mary Murillo laati elokuvan käsikirjoituksen. Elokuvan tuottajana toimi Talmadgen aviopuoliso Joseph M. Schenck, ja elokuva kuvattiin New Yorkin Bronxissa sijaitsevilla Select Studiosilla. The Heart of Wetonan tuotantoyhtiönä toimi Norma Talmadge Film Corporation, ja elokuvan levitti Select Pictures Corporation. Elokuva sai Yhdysvaltain ensi-iltansa New York Syracusessa 22. joulukuuta vuonna 1918, jonka jälkeen elokuvan maanlaajuinen ensi-ilta oli 5. tammikuuta vuonna 1919.
The Heart of Wetona on julkaistu VHS:lle ja DVD:lle. Elokuvan ensimmäinen DVD-julkaisu julkaistiin vuonna 2004. Viimeisin DVD-julkaisu julkaistiin 25. helmikuuta vuonna 2014. Elokuvan kopiota säilytetään lisäksi George Eastman Housen, Kalifornian yliopiston ja Yhdysvaltain kongressin kirjaston elokuva-arkistoissa.
Juoni

The Heart of Wetona kertoo valkoisen naisen ja intiaanipäällikön Wetona-tyttärestä, joka palaa heimoonsa oltuaan opiskelemassa länsimaalaisessa valkoisten koulussa. Alkuperänsä takia Wetona joutuu kohtaamaan hankaluuksia ja vastoinkäymisiä kahden kulttuurin välillä.
Näyttelijät

| 0 | 1 | 2 |
| --- | --- | --- |
|  Norma Talmadge  | … |  Wetona   |
|  Thomas Meighan  | … |  John Hardin   |
|  Fred Huntley  | … |  päällikkö Quannah   |
|  Gladden James  | … |  Anthony Wells   |
|  F. A. Turner  | … |  pastori David Wells   |
|  Princess Uwane Yea  | … |  Nauma   |
|  Charles Edler  | … |  Comanche Jack   |
|  Chief White Eagle  | … |  Nipo   |
|  Black Wolf  | … |  Passequa   |
|  Black Lizard  | … |  Eagle   |
Aiheesta muualla

The Heart of Wetona Internet Movie Databasessa (englanniksi)
The Heart of Wetona AllMoviessa. (englanniksi)
The Heart of Wetona Silent eran sivustolla (englanniksi)
The Heart of Wetona TCM Movie Databasessa (englanniksi)
Wikimedia Commonsissa on kuvia tai muita tiedostoja aiheesta .
Roberto Micheletti

| Roberto Micheletti |
| --- | --- |

Hondurasin presidentti
 28. kesäkuuta 2009 – 27. tammikuuta 2010  
Edeltäjä:  Manuel Zelaya
Seuraaja:  Porfirio Lobo Sosa
Hondurasin kansalliskongressin puhemies
 2006-2009  
Henkilötiedot
Syntynyt: 13. elokuuta 1943 (ikä 81)
Tiedot
Uskonto:  roomalaiskatolinen
Roberto Micheletti Baín (s. 13. elokuuta 1943 El Progreso) on hondurasilainen poliitikko. Hän edustaa Partido Liberal -puoluetta ja hän oli kongressin puhemies 2006–2009. Manuel Zelayan vallasta syösseen vallankaappauksen jälkeen kongressi asetti hänet maan presidentiksi. Micheletti luopui asemastaan kun normaaliin aikaa pidetyt vaalit voittanut Porfirio Lobo astui virkaansa tammikuussa 2010. Tämän jälkeen Micheletti nimitettiin kongressin ”elinikäiseksi jäseneksi”, mitä takaa hänelle syytesuojan.
Teigen Allen

Teigen Allen
Teigen Allen (s. 12. helmikuuta 1994 Sydney) on australialainen jalkapalloilija. Hän on pelipaikaltaan puolustaja. Hän on pelannut Australian naisten maajoukkueessa ennen vuoden 2019 MM-kilpailuja 40 maaottelua. Hän on kuulunut Australian MM-kisajoukkueeseen vuosina 2011 ja 2019. Vuoden 2011 kisoissa hän pääsi yhdessä ottelussa vaihtopelaajana kentälle mutta jälkimmäisissä hän ei pelannut lainkaan.
Allen on seuratasolla pelannut kotimaansa lisäksi Yhdysvalloissa ja Norjassa.
Roberto Moya

| Mitalit> Maa:  Kuuba.Miesten yleisurheilu. Olympialaiset  | Mitalit> Maa:  Kuuba.Miesten yleisurheilu. Olympialaiset  | Mitalit> Maa:  Kuuba.Miesten yleisurheilu. Olympialaiset  | Maa:  Kuuba> Miesten yleisurheilu. |
| --- | --- | --- | --- |
|  Pronssia | Barcelona 1992 | kiekonheitto |  |
| Universiadit  | Universiadit  | Universiadit  |  |
|  Pronssia | Duisburg 1989 | kiekonheitto  |  |
Roberto Saturnino Moya Sandoval (11. helmikuuta 1965 Havanna – 21. toukokuuta 2020) oli kuubalaissyntyinen, mutta myöhemmin Espanjan kansalaisuuden saanut kiekonheittäjä. Moya voitti olympiapronssia Kuuban väreissä vuoden 1992 kesäolympialaisissa Barcelonassa tuloksella 64,12. Moyan ennätys oli vuonna 1990 heitetty 65,68. Vuonna 1995 Moya voitti kiekonheitossa kultaa Pan-Amerikan kisoissa. Hän osallistui urallaan kaksiin kesäolympialaisiin ja kolmiin MM-kisoihin. Moya sai Espanjan kansalaisuuden vuonna 2001.
Käännös suomeksi
Toby Smith

Toby Grafftey-Smith (29. lokakuuta 1970 – 11. huhtikuuta 2017), taiteilijanimeltään Toby Smith, oli englantilainen Grammy-palkittu muusikko, joka tunnetaan parhaiten Jamiroquai-yhtyeen kosketinsoittajana ja toisena lauluntekijänä vuosina 1992–2002. Smith lähti Jamiroquaista 29. huhtikuuta 2002 yhtyeen Funk Odyssey -kiertueen aikana perheasioiden vuoksi.
Smith toimi myös The Hoosiers -nimisen rockyhtyeen musiikin tuottajana ja managerina. Vuonna 2009 hän toimi tuottajana Absent Elk -nimisen brittiyhtyeen albumilla Caught In The Headlights. Smith toimi apulaistuottajana sekä kirjoitti osia useisiin kappaleisiin Matt Cradlen Porcelain-albumilla vuonna 2013.
Smith omisti Banburyn lähellä sijaitsevan Angelic Recording Studiosin.
Smith kuoli 11. huhtikuuta 2017, 46-vuotiaana. Hänellä oli todettu syöpä kuutta vuotta aiemmin.
Robert Newton

| Robert Newton |
| --- | --- |
 Robert Newton ja Linda Darnell elokuvassa Merirosvo Mustaparta (1952).
Henkilötiedot
Syntynyt: 1. kesäkuuta 1905 Shaftesbury, Dorset, Englanti
Kuollut: 25. maaliskuuta 1956 (50 vuotta) Beverly Hills, Kalifornia, Yhdysvallat
Ammatti:  näyttelijä
Aiheesta muualla
IMDb 
Elonet
Robert Newton (1. kesäkuuta 1905 Shaftesbury, Dorset, Englanti – 25. maaliskuuta 1956 Beverly Hills, Kalifornia, Yhdysvallat) oli brittiläinen teatteri- ja elokuvanäyttelijä.
Newton oli suosittu näyttelijä sekä teatterissa että valkokankaalla parin vuosikymmenen ajan. Hän aloitti uransa teatterissa, ja hänen elokuvauransa alkoi vuonna 1937, jolloin hänet nähtiin Kuningatar Elisabet -elokuvassa yhdessä maamiehensä, näyttelijä Laurence Olivierin kanssa. Vuonna 1939 hän teki sivuosasuorituksen Alfred Hitchcockin elokuvassa Jamaica Innin rannikkorosvot (1939), ja hänet nähtiin myöhemmin mm. elokuvissa Oliver Twist (1948), Salainen aarresaari (1950) ja Maailman ympäri 80 päivässä (1956).
Newtonin tunnetuin roolisuoritus oli merirosvo 'Pitkä John' Silverin osa elokuvissa Salainen aarresaari (1950) ja Pitkä John Silver (1954). Vuonna 1953 hänet nähtiin Richard Burtonin ja James Masonin ohella elokuvassa Erämaan rotat.
Menestyksekkäästä urastaan huolimatta Newtonin uraa varjosti hänen vaikea alkoholiongelmansa, minkä vuoksi hän menehtyi vain 50-vuotiaana. Newton toimi eräänlaisena roolimallina näyttelijä Oliver Reedille ja etenkin rumpali Keith Moonille.
Valikoitu filmografia

Kuningatar Elisabet (1937)
Vakoilukeskus Tukholma (1937)
Jamaica Innin rannikkorosvot (1939)
21 Days (1940)
Majuri Barbara (1941)
Onnelliset vuodet (1944)
Henrik V (1944)
Night Boat to Dublin (1946)
Neljän tuulen talo (1947)
Oliver Twist (1948)
Suutele veri käsistäni (1948)
Salainen aarresaari (1950)
Merirosvo Mustaparta (1952)
Erämaan rotat (1953)
Paluuta ei ole (1954)
Pitkä John Silver (1954)
Etelämeren seikkailija (1954)
Maailman ympäri 80 päivässä (1956)
Aiheesta muualla

Robert Newton Internet Movie Databasessa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Robert Newton
Käännös suomeksi
Ron Wilson

Ron Wilson
Ron Lawrence Wilson (s. 28. toukokuuta 1955 Windsor, Ontario, Kanada) on yhdysvaltalainen, kanadalaissyntyinen, jääkiekkovalmentaja ja entinen jääkiekkoilija. Vancouverin 2010 talviolympialaisissa hän toimi hopealle sijoittuneen Yhdysvaltain maajoukkueen päävalmentajana. Wilson on syntynyt Ontariossa, Kanadassa, josta hän muutti Yhdysvaltoihin 12-vuotiaana. Wilsonilla on Yhdysvaltain ja Kanadan kaksoiskansalaisuus. Pelaajaurallaan hän edusti Yhdysvaltoja useissa turnauksissa. Valmentajaurallaan Wilson on toiminut päävalmentajana NHL-seuroissa Anaheim Ducks, Washington Capitals, San Jose Sharks sekä Toronto Maple Leafs. Wilson on yksi niistä harvoista NHL:ssä, jotka ovat saaneet täyteen 600 voitettua ottelua valmentajana.
Theodor Johannes Tolpo

| Theodor Johannes Tolpo> Henkilötiedot |
| --- | --- |
Syntynyt: 15. syyskuuta 1822 Nummi
Kuollut: 25. maaliskuuta 1868 (45 vuotta) Liperi
Ammatti:  kirkonrakentaja
Vanhemmat:  Axel Magnus Tolpo Lovisa Charlotta Valén
Puoliso:  Maria o.s. Hirvonen (vih. 1851)
Lapset:  8
Uukuniemen kirkko on rakennettu vuonna 1797. Se korjattiin vuonna 1853 Theodor Tolpon tekemien suunnitelmien pohjalta. Arvellaan, että kirkon korkeakaulainen kupoli ikkunoinen on saanut vaikutteita Kerimäen ja Lieksan suurikupolisista kirkoista.
Tolpon suunnittelema ja rakentama Uukuniemen kellotapuli vuodelta 1853.
Theodor Johannes Tolpo ( 15. syyskuuta 1822 Nummi – 25. maaliskuuta 1868 Liperi) oli suomalainen kirkonrakentaja. Hänen isänsä oli kirkonrakentaja Axel Magnus Tolpo, ja tämän isä Martti Tolpo oli myös kirkonrakentaja.
Theodor Tolpo avioitui rääkkyläläisen Maria Hirvosen kanssa vuonna 1851. Pariskunta muutti asumaan Joensuuhun ja sieltä 1854 Liperiin, jonne he perustivat maatilan. He saivat kahdeksan tytärtä.
Ura

Ernst Lohrmannin suunnitteleman Rääkkylän kirkon rakentamista Tolpo johti 1849–1851. Uukuniemen kirkon hän uusi ja rakensi kirkon tapulin 1853. Seuraavana vuonna valmistui hänen johdollaan rakennettu ja Lohrmannin suunnittelema Ruokolahden kirkko.
Axel Magnus Tolpo aloitti Kerimäen kirkon rakennustyöt vuonna 1844. Hän kuoli äkillisesti 1845 ja Theodor Tolpo saattoi kirkon rakennustyöt loppuun. Kirkko valmistui syksyllä 1847.
Ura > Kirkot

Theodor Tolpo toimi useiden kirkkojen rakennustyön johtajana ja johti myös muutaman kirkon korjaustöitä:
| --- | --- |
 Kirkonrakennustyöt Kerimäen kirkko, Savonlinna, valmistui 1847  Rääkkylän kirkko, Rääkkylä, 1851  Ruokolahden kirkko, Ruokolahti, 1854  Nurmeksen neljäs kirkko, Nurmes 1856. Tämä kirkko paloi 1891.  Liperin kirkko, Liperi, 1858  Impilahden kirkko, Impilahti, 1862. Luovutettuun Karjalaan jäänyt kirkko on tuhoutunut.  Savonrannan kirkko, Savonlinna, 1863  Juvan kirkko, Juva, 1863  Sotkamon kirkko, Sotkamo, 1870. Tolpo kuoli kesken rakennustöiden vuonna 1868 ja kirkonrakentamisen saattoi loppuun Gustaf Tujulin, kauppias Joensuusta. :  Kirkkojen korjaukset Joroisten kirkko, Joroinen, 1846  Vihdin kirkko, Vihti, 1847. Vihdin kirkko paloi, jo toisen kerran, salamaniskusta vuonna 1846, jonka jälkeen kirkko korjattiin perusteellisesti.  Uukuniemen kirkko, Parikkala, 1853  Sulkavan kirkko, Sulkava, 1853  Parikkalan kirkko, Parikkala, 1860  Rantasalmen kirkko, Rantasalmi, 1863. Puukirkko oli rakennettu 1740 (tai 1741), ja se purettiin uuden kirkon valmistuttua 1904. 
Tolpo teki suunnitelmat Nurmeksen ja Savonrannan kirkkoihin, mutta näitä suunnitelmia ei toteutettu. Uukuniemen vuonna 1797 rakennettu kirkko korjattiin vuonna 1853 Tolpon tekemien suunnitelmien mukaan. Samana vuonna valmistui myös Uukuniemen kellotapuli, jonka Tolpo myös suunnitteli. Tolpo suunnitteli muitakin kellotapuleita, mutta niitä suunnitelmia ei toteutettu.
The Healing Process

| The Healing Process Despised Icon |
| --- | --- | --- |

Studioalbumin tiedot
 Julkaistu: 5. huhtikuuta 2005
 Tuottaja(t): Yannick St-Amand
 Tyylilaji: deathcore
 Kesto: 32.11
 Levy-yhtiö: Century Media
Despised Iconin muut julkaisut
| Consumed by Your Poison 2002 | The Healing Process 2005 | The Ills of Modern Man 2007 |
The Healing Process on kanadalaisen deathcoreyhtye Despised Iconin toinen studioalbumi, joka julkaistiin 5. huhtikuuta 2005.
Kappaleet

Bulletproof Scales – 3.20
Silver Plated Advocate – 3.59
Immaculate – 4.38
Warm Blooded – 3.33
Retina – 3.59
The Sunset Will Never Charm Us – 3.04
As Bridges Burn – 3.15
Harvesting the Deceased – 2.44
End This Day – 3.33
Kokoonpano

Marie-Hélène Landry – laulu
Steve Marois – laulu
Eric Jarrin – kitara
Yannick St-Amand – kitara
Sebastien Piché – basso
Alexandre Erian – rummut
Arvostelut

AllMusic:
Imperiumi: 5/10
Aiheesta muualla

The Healing Process Discogsissa. (englanniksi)
Albumi The Healing Process Encyclopaedia Metallum -sivustolla (englanniksi)
Tatarstanin hallinnollinen jako

Tatarstanin tasavalta on paikallista itsehallintoa varten jaettu nykyisin 42 piiriin ja kahteen kaupunkipiirikuntaan. Kaupunkipiirikuntien keskuksina toimivien Kazanin ja Naberežnyje Tšelnyn lisäksi 12 muulla kaupungilla on tasavallan tasolla merkittävän kaupungin status, mutta ne kuuluvat kuitenkin oman piirihallintonsa alaisuuteen: Almetjevsk, Aznakajevo, Bavly, Bugulma, Buinsk, Jelabuga, Leninogorsk, Nižnekamsk, Nurlat, Tšistopol, Zainsk, Zelenodolsk.
Kunnallishallinon alemmalla tasolla piireihin sisältyy yhteensä 38 kaupunkikuntaa ja 914 maalaiskuntaa.
Ronald Allen

| Ronald Allen> Henkilötiedot |
| --- | --- |
Syntynyt: 16. joulukuuta 1930 Reading, Berkshire, Englanti
Kuollut: 18. kesäkuuta 1991 (60 vuotta) Lontoo, Englanti
Ammatti:  näyttelijä
Puoliso:  Sue Lloyd (1991; leski)
Ronald John Allen (16. joulukuuta 1930  – 18. kesäkuuta 1991) oli englantilainen näyttelijä, joka sai saippuaoopperatähden maineen.
Allen syntyi Readingissä, Berkshiressa. Hän opiskeli Leighton Park School -koulussa Readingissä ja opiskeli näyttelijäksi RADAssa Lontoossa, työskenteli repertuaariteatterissa, oli kauden Old Vic -teatterissa, Lontoossa ja näytteli useassa elokuvassa, muun muassa Titanic-klassikossa Titanicin kohtalonyö (1958).
Hän esiintyi myös kahdesti science fiction -televisio-ohjelma Doctor Whossa, tarinoissa Dominaattorit (1968) and Kuoleman lähettiläät (1970).
Käännös suomeksi